กลต.ฟันกลุ่มปั่นหุ้น3ราย
ก.ล.ต. เปิดเผยการเปรียบเทียบปรับผู้กระทำผิดกรณีสร้างราคาหุ้น 3 กรณี
24 มี.ค. 2554

ก.ล.ต. เปิดเผยการเปรียบเทียบปรับผู้กระทำผิดกรณีสร้างราคาหุ้น 3 กรณี 
คณะกรรมการเปรียบเทียบมีคำสั่งเปรียบเทียบปรับผู้กระทำผิดกรณีสร้างราคาหุ้น 3 กรณี ได้แก่ 
(1) นางสาวลลนา ศิริจรรยากุล  นายสิปปกร ขาวสอาด  และนางสาวรินนภา คุณะวัฒน์สถิตย์  
กรณีสร้างราคาหุ้นบริษัททราฟฟิกคอร์นเนอร์ โฮลดิ้งส์ จำกัด (มหาชน) (TRAF) (ปัจจุบันเปลี่ยนชื่อเป็นบริษัทเอ็ม พิคเจอร์ส เอ็นเตอร์เทนเม้นท์ จำกัด (มหาชน) (MPIC) และนางสาวจันทราภา วงศ์ไพบูลย์ ในฐานะผู้ช่วยเหลือสนับสนุน เป็นจำนวนเงินรวม 38,148,857.59 บาท
(2) นางผ่องศรี สลักเพชร และ ม.ล. สุนทรชัย ชยางกูร กรณีสร้างราคาหุ้นของบริษัทสามารถ คอร์ปอเรชั่น จำกัด (มหาชน) (SAMART)  บริษัทสามารถ ไอ-โมบาย จำกัด (มหาชน) (SIM)  และ บริษัทสามารถเทลคอม จำกัด (มหาชน) (SAMTEL)  รวมถึงนายสมชาย วิโมกข์เจริญสุข และ นายสมรวย แซ่ลิ้ม ในฐานะผู้ช่วยเหลือสนับสนุน เป็นจำนวนเงินรวม 36,605,453.69 บาท  และ
(3) นายอดิเรก อุ่มบางตลาด กรณีเป็นผู้ช่วยเหลือสนับสนุนการสร้างราคาหุ้นบริษัทโรแยล ซีรามิค อุตสาหกรรม จำกัด (มหาชน) (RCI) เป็นจำนวนเงิน 333,333.33 บาท